CELEX: 62009TN0157
Language: mt
Date: 2009-04-20 00:00:00
Title: Kawża T-157/09 P: Appell ippreżentat fl- 20 ta’ April 2009 mid-digriet mogħti fit- 18 ta’ Frar 2009 mit-Tribunal għas-Servizz Pubbliku fil-Kawża F-42/08, Marcuccio vs Il-Kummissjoni

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/55
            
         Appell ippreżentat fl-20 ta’ April 2009 mid-digriet mogħti fit-18 ta’ Frar 2009 mit-Tribunal għas-Servizz Pubbliku fil-Kawża F-42/08, Marcuccio vs Il-Kummissjoni
   (Kawża T-157/09 P)
   2009/C 141/112
   Lingwa tal-kawża: It-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummissjoni tal-Komunitajiet Ewropej
   
      Talbiet tal-appellant
   
   
               —
            
            
               tannulla, fit-totalità tiegħu, u mingħajr ebda eċċezzjoni, id-digriet tat-18 ta’ Frar 2009, mogħti mit-Tribunal għas-Servizz Pubbliku (L-Ewwel Awla) fil-Kawża F-42/08, Marcuccio vs Il-Kummissjoni (iktar ’il quddiem, il-“kawża inkwistjoni”);
            
         
               —
            
            
               tiddikjara li r-rikors fl-ewwel istanza, li fil-kuntest tiegħu ngħata d-digriet ikkontestat, kien perfettament ammissibbli; u, barra minn hekk,
            
         Prinċipalment:
   
               —
            
            
               tilqa’ fit-totalità tagħha u mingħajr ebda eċċezzjoni t-talba tal-appellant fir-rikors fl-ewwel istanza, li għandha tinftiehem bħala li ġiet espressament riprodotta għall-effetti legali kollha;
            
         
               —
            
            
               tordna lill-appellata tikkumpensa lill-appellant għall-ispejjeż kollha sostnuti minnu kemm fl-istadju tal-ewwel istanza kif ukoll fl-istadju tal-proċedura tal-appell preżenti; jew
            
         Sussidjarjament:
   
               —
            
            
               tirrinvija l-kawża preżenti quddiem it-Tribunal għas-Servizz Pubbliku, diversament kompost, sabiex jiddeċiedi din il-kawża mill-ġdid.
            
         
      Aggravji u argumenti prinċipali
   
   L-appell preżenti huwa dirett kontra d-digriet tat-Tribunal għas-Servizz Pubbliku tat-18 ta’ Frar 2009, li jiċħad bħala manifestament inammissibbli r-rikors ippreżentat mill-appellant u li għandu bħala suġġett talba għal kumpens għad-dannu allegatament subit minnu, meta l-Kummissjoni bagħtitlu nota fuq numru ta’ faks li għaliha huwa ma kellux aċċess.
   Insostenn tat-talbiet tiegħu, l-appellant isostni nuqqas assolut ta’ motivazzjoni f’dak li jirrigwarda:
   
               —
            
            
               l-inammissibbiltà tat-talba għal kumpens għad-dannu;
            
         
               —
            
            
               l-inammissibbiltà tat-talbiet intiżi, fost oħrajn, sabiex it-Tribunal għas-Servizz Pubbliku “jivverifika l-illegalità tal-fatt li wassal għad-dannu inkwistjoni”;
            
         
               —
            
            
               id-data tal-preżentata tar-risposta; fuq dan il-punt huwa invokat vizzju tal-proċedura, tat-tip li jippreġudika l-interessi tal-appellant, minħabba n-nuqqas ta’ rispett tal-obbligu li ma jiġix ikkunsidrat il-kontenut tar-risposta fil-każ li din tkun ġiet ippreżentata tard.
            
         L-appellant isostni wkoll il-ksur tar-regoli ta’ smigħ xieraq, tal-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Artikolu 47 tal-Karta tad-Drittijiet Fundamentali tal-Unjoni Ewropea.